



Na podlagi Šolskih pravil Gimnazije Tolmin določa ravnateljica
 
MERILA IN POSTOPEK PODELJEVANJA 
POHVAL, PRIZNANJ in NAGRAD Gimnazije Tolmin
 
 
Splošna pravila
 
1. Dijak lahko za uspešno delo v šoli in izven nje dobi pohvalo, priznanje ali  nagrado. Pohvalo, priznanje ali nagrado lahko prejme dijak, ki kaže pozitiven odnos do šolskega dela, dijakov in zaposlenih šole.  
 
Postopek
 
1. Predlog za podelitev pohvale, priznanja ali nagrade lahko ravnatelju podajo razrednik, učitelj, zunanji mentor, razredna skupnost, dijaška skupnost ali ravnatelj sam.
2. Pohvale, priznanja in nagrade se podeljujejo ob koncu šolskega leta. Ob izjemnih dosežkih se lahko podelijo tudi med šolskim letom. 
3. Pohvale in priznanja podeli razrednik v razredni skupnosti, nagrade pa ravnatelj  na skupni slavnostni prireditvi.
4. Nagrado za izjemne dosežke podeli ravnatelj na slavnostni prireditvi. 
 
Merila
 
1. Dijak lahko prejem pohvalo za:  
· pomoč sošolcem,
· aktivno sodelovanje v šolskih in izvenšolskih aktivnostih,
· sodelovanje na šolskih, regijskih in državnih tekmovanjih ter
· sodelovanje v šolskih in izvenšolskih projektih v tekočem šolskem letu.
2. Dijak lahko prejme priznanje za: 
· vidnejše dosežke na šolskih, regijskih in državnih tekmovanjih,
· vidnejše dosežke v šolskih in izvenšolskih projektih, raziskovalnih nalogah,
·  izjemno pomoč sošolcem ter
· izjemno aktivnost v skupnosti dijakov, 
· večletno delo na posameznem področju ter
· doseženih 25 ali več točk na  maturi.
3. Dijak lahko dobi nagrado za:
· odličen uspeh,
· dosežena prva tri mesta na državnem tekmovanju,
· izjemen dosežek na maturi (zlati maturant),
· raziskovalne naloge,
·  samostojne nastope in razstave ter
· avtorska dela in predstavitve.
4. Gimnazije Tolmin lahko podeli tudi nagrado Jabolko odličnosti za:
·  izjemen učni uspeh,
·  izredne zasluge pri promociji šole in
· druge izjemne dosežke. 
5. Gimnazija Tolmin lahko podeli tudi nagrado Športnik Gimnazije Tolmin za:
·  uspešno usklajevanje dvojne kariere,
·  izredne zasluge pri promociji šole in
· doseganje vidnih športnih rezultatov na državni ali mednarodni ravni.

 
Obrazci
 
1. Pohvale in priznanja se tiskajo na posebnih obrazcih, ki jih določi ravnatelj. Prav tako določi ravnatelj obliko in vrednost nagrad.
 
 
 
V Tolminu, 29. 5. 2026                                                                            Magda Mlekuž,
                                                                                                                     ravnateljica

